
Kedves Tagunk !
A Mafitt és a MABÉOSZ elnökségeinek idei közös nyilatkozatát közgyűlésen megvitatni kívánó tagjaink kérésére 

M E G H Í V O M
az Mafitt rendkívüli közgyűlésére
Időpont: 2011. november 19. 14 óra

Helyszín: Budapest, Vörösmarty u. 64, MABÉOSZ székház

Napirend:
„A bélyegelőtti levelek hamisítása, terjesztése, valamint az erről a Bélyegvilág 2011. júliusi számában megjelent közlemény megvitatása”
Amennyiben a közgyűlés határozatképtelen, úgy megismételt közgyűlést tartunk ugyanezen a napon 14:30-kor változatlan helyszínen, amely a megjelentek létszámától függetlenül határozatképes.
Kívánatos lenne, hogy ennek a közgyűlési döntésének a lehető legnagyobb legitimációja legyen, ezért kérem, hogy véleménye képviseletével hatalmazza meg a melléklet válaszlevélben valamelyik olyan tagunkat, aki a közgyűléseken előre láthatóan személyesen részt tud venni. Az idő rövidségére tekintettel válaszát elsősorban interneten az info@mafitt.hu címre, ennek hiányában postai úton várjuk. Tájékoztatásul melléklem a vitatott nyilatkozat, melynek körülményeiről és indokairól részletesebben a párhuzamosan magyar és angol nyelven újraindítás előtt álló Philatelica c. lapunk számára írt „Beköszöntő” című cikkemben tájékozódhat, melyet www.mafitt.hu című a honlapunkra feltettünk. Az elnökség döntése alapján, tagdíjfizető tagjaink a jövőben évi két alkalommal színes nyomtatott formában és korábbival azonos magas filatéliai színvonalon ingyenesen kapják a Philatelicát, mely digitális formában a honlapról ingyenesen is elérhető lesz.
Kérem, segítse a Mafitt idén megújított elnökségének munkáját azzal, hogy egyúttal válaszol néhány további kérdésünkre is, amire a Társaság ügyei átadás-átvételének lezárásához van szükségünk.

Üdvözlettel:


Dr. Homonnay Géza
elnök

Mellékletek:
1. A Mafitt és a MABÉOSZ elnökségeinek közös nyilatkozata

2. Válaszlevél
1. Melléklet
KÖZLEMÉNY

A magyar bélyeggyűjtés két legjelentősebb szervezete, a Magyar Bélyeggyűjtők Országos Szövetsége (MABÉOSZ), valamint a Magyar Filatéliai Tudományos Társaság (MAFITT) az alábbi közös nyilatkozatot teszi közzé.

A magyar bélyeggyűjtést és a két szervezet kapcsolatát az elmúlt években súlyosan beárnyékolta a magyar hamis bélyegelőtti levelek igen jelentős mennyiségben történt hazai és nemzetközi elterjesztése.

Az eset tisztázásával kapcsolatos közös kísérletek sikertelenül zárultak, aminek során a történetnek két, egymástól alapvetően eltérő magyarázata keletkezett. Emiatt ezekről azóta is érdemi eredményeket nem hozó, terméketlen, és sajnálatos módon személyes ellentéteket okozó viták folynak, melyek a két szervezet működésének több szintjét is hátrányosan érintik. Mindkét szervezetnek személyekben megújult vezetése tagjaikkal együtt azon óhajukat fejezték ki, hogy e vitákban való részvétel helyett jövőbeni tevékenységükkel a magyar filatélia közös ügyét mozdítsák előre. Erre tekintettel a MABÉOSZ és a MAFITT elnökei, elnökségeik és tagjaik többségének akaratát képviselve kijelentik, hogy szervezeteikben a jövőben nem kívánnak tovább foglalkozni ennek az ügynek a múltbéli eseményeivel.

Ugyanakkor a bélyeggyűjtők érdekeinek védelmében fontosnak tartják a hamisítás elleni küzdelmet, a bélyegpiacon még mindig nagy mennyiségben jelenlevő hamis filatéliai objektumok gyűjtői forgalomból való kivonását. Ezért mindkét szervezet támogatja azt az eddig is működő gyakorlatot, hogy a hamis bélyegelőtti leveleket a MAFITT Gervay-alapítványa 1.000.- Ft-ért felvásárolja és kutatási célra feldolgozhatóvá teszi. Kérjük a filatéliai élet valamennyi szereplőjét, a bélyeggyűjtőket, a bélyegkereskedőket és az árverezőházakat, hogy az ilyen hamis dokumentumokat adják át a Gervay-alapítványnak, segítve ezzel törekvésünk megvalósítását. Az egész magyar bélyeggyűjtő társadalom elemi érdeke, hogy helyreállítsuk a bélyegelőtti levelek gyűjtési területének megtépázott nimbuszát.

Budapest, 2011. június 16.

Mindkét elnökség nevében:
 

   Tóth Csaba Kornél


dr. Homonnay Géza

  a MABÉOSZ elnöke
 
  a MAFITT elnöke

2. Melléklet

Válaszlevél a Mafitt részére
Alulírott …. a Mafitt  …. . tagsági számú tagja, meghatalmazom 

………………………………………………-t

hogy a Mafitt közgyűlésén a nevemben szavazzon. E meghatalmazás* a
a) a Mafitt következő közgyűlésére szól,
⃝
b) állandó jelleggel, visszavonásig érvényes
⃝

A tagnyilvántartás revíziója céljából közlöm, hogy:


a) Tagkártyával rendelkezem
⃝

b) Hiányzó tagkártyám és tagdíjbélyegeim pótlását kérem
⃝
c) Az utolsó év, amelyben tagdíjamat rendeztem 

…….

d) Tagdíjelmaradásom rendezni kívánom 
⃝
és

e) a tagdíjért járó Philatelicát magyar nyelven
⃝
angol nyelven  kívánom kapni
⃝
rendes tagságom helyett a jövőben szavazati jog és tagdíjfizetési 
kötelezettség nélküli levelező tag kívánok lenni
⃝ 
vagy:

f) tagságom megszüntetni kívánom
⃝

A jövőbeli kapcsolattartás megkönnyítése céljából közlöm, hogy:


a) E-mail címem                ……………………………………………………

b) A Mafitt jövőben indítandó internetes hírlevelét kérem a fenti címre továbbítani 
⃝

c) Kérem eddig elmaradt székfoglalóm témájának és időpontjának egyeztetését
⃝

Dátum: 2011. … …….   …………
…………………………
aláírás

Tájékoztatás: egy meghatalmazott a közgyűlésen legfeljebb három meghatalmazót képviselhet. A legutóbbi évek közgyűlésein rendszeresen résztvevők névsora:
ANGYAL Erzsébet elnökségi tag, dr. BODOR Mihály elnökségi tag, BÖLCSKEI Imréné, CZIRÓK Dénes, CSATLÓS Árpádné, Mag.iur. Karl ENDRŐDI, FILEP László, FÜLÖP Sándor ellenőr, GIDÓFALVY Péter elnökségi tag, dr. HOMONNAY Géza elnök, dr. HORVÁTH József, HORVÁTH Lajos, dr. KALOCSAI Ferenc, KARDHORDÓ Kálmán, KERNÁCS György, dr. KOVÁCS Géza, LENTE István, dr. LŐVEI György, dr. Jozef MÁJ, dr. NAGY Ferenc alelnök, dr. NOVOTNY Erzsébet, dr. PERNECZKY László, dr. RÉVÉSZ Péter alelnök, dr.  RILL Attila, dr. SOMOGYI Tamás, SZÜCS Károly titkár, VISNYOVSZKI Gábor

* a választ a megfelelő kör áthúzása jelzi. 

